Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2007 M. SAUSIO 11 D. NUTARIMO NR. 32 „DĖL PROFESINĖS KARO TARNYBOS KARIŲ VIDUTINIO ATLYGINIMO APSKAIČIAVIMO TVARKOS APRAŠO PATVIRTINIMO“ PAKEITIMO

2022 m. liepos 20 d. Nr. 759

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2007 m. sausio 11 d. nutarimą Nr. 32 „Dėl Profesinės karo tarnybos karių vidutinio atlyginimo apskaičiavimo tvarkos aprašo patvirtinimo“:

1.1. Pakeisti preambulę ir ją išdėstyti taip:

„Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 40 straipsniu, 48 straipsnio 4 dalimi, 59 straipsnio 1, 5, 8, 9, 20 ir 21 dalimis, Lietuvos Respublikos Vyriausybė nutaria:“.

1.2. Pakeisti nurodytu nutarimu patvirtintą Profesinės karo tarnybos karių vidutinio atlyginimo apskaičiavimo tvarkos aprašą:

1.2.1. Pakeisti 2.2 papunktį ir jį išdėstyti taip:

„	2.2. priedas už atsakomybę, priedas už ypatingą pareigų specifiką, priedas už ypatingų karinių specialybių kvalifikacines kategorijas, priemoka trūkstant darbo rinkoje atitinkamų profesijų, atsižvelgiant į Vyriausybės ar jos įgaliotos institucijos nustatytą atskirų profesijų, kurių darbuotojų trūksta Lietuvos Respublikoje, sąrašą, taip pat priemokos kariams, paskirtiems atlikti karo tarnybą į Lietuvos Respublikos diplomatines atstovybes, specialiąsias misijas, atstovybes prie tarptautinių organizacijų, užsienio valstybių ir tarptautines karines ar gynybos institucijas (toliau visi kartu – priedai);“.

1.2.2. Pakeisti 2.2 papunktį ir jį išdėstyti taip:

„2.2. priedas už atsakomybę, priedas už ypatingą pareigų specifiką, priedas už karinių specialybių kvalifikacines kategorijas, priemoka trūkstant darbo rinkoje atitinkamų profesijų, atsižvelgiant į Vyriausybės ar jos įgaliotos institucijos nustatytą atskirų profesijų, kurių darbuotojų trūksta Lietuvos Respublikoje, sąrašą, taip pat priemokos kariams, paskirtiems atlikti karo tarnybą į Lietuvos Respublikos diplomatines atstovybes, specialiąsias misijas, atstovybes prie tarptautinių organizacijų, užsienio valstybių ir tarptautines karines ar gynybos institucijas (toliau visi kartu – priedai);“.

2. Nustatyti, kad:

2.1. šis nutarimas, išskyrus 1.2.2 papunktį, įsigalioja 2022 m. rugpjūčio 1 d.;

2.2. šio nutarimo 1.2.2 papunktis įsigalioja 2022 m. rugsėjo 1 d.

Ministrė Pirmininkė Ingrida Šimonytė

Krašto apsaugos ministras Arvydas Anušauskas